ᱥᱳᱞᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ

ᱥᱳᱞᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱥᱳᱞᱟᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱥᱳᱞᱟᱯᱩᱨ ᱥᱚᱦᱚᱨ ᱟᱨ ᱚᱱᱟ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱱᱟᱜ ᱠᱟᱹᱨᱜᱟᱲ ᱴᱚᱴᱷᱟ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱫᱚ ᱥᱳᱞᱟᱯᱩᱨ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾

ᱥᱳᱞᱟᱯᱩᱨ ᱫᱚ ᱢᱩᱢᱵᱟᱭ-ᱦᱟᱭᱫᱽᱨᱟᱵᱟᱫᱽ ᱦᱟᱭ ᱥᱯᱤᱰ ᱨᱮᱞ ᱠᱚᱨᱤᱰᱚᱨ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱥᱤᱧᱚᱛ ᱨᱮ ᱯᱩᱭᱞᱩ ᱯᱟᱥᱮᱱᱡᱚᱨ ᱴᱨᱮᱱ ᱫᱚ ᱢᱩᱢᱵᱟᱭ ᱨᱮᱱᱟᱜ ᱪᱷᱚᱛᱨᱚᱯᱚᱛᱤ ᱥᱤᱵᱟᱡᱤ ᱢᱚᱦᱟᱨᱟᱡᱽ ᱴᱟᱨᱢᱤᱱᱟᱥ ᱠᱷᱚᱱ ᱴᱷᱟᱱᱮ ᱫᱷᱟᱹᱨᱤᱡ ᱜᱨᱮᱴ ᱤᱱᱰᱤᱭᱟᱱ ᱯᱮᱱᱤᱱᱥᱩᱞᱟ ᱨᱮᱞᱣᱮ ᱦᱚᱛᱮᱛᱮ ᱞᱟᱜᱟᱣ ᱟᱠᱟᱱ ᱴᱨᱮᱠ ᱨᱮ ᱑᱖ ᱮᱯᱨᱤᱞ ᱑᱘᱕᱓ ᱨᱮ ᱪᱟᱞᱟᱣ ᱞᱮᱱᱟ ᱾ ᱡᱤ.ᱟᱭᱤ.ᱯᱤ.ᱟᱨ. ᱞᱟᱭᱤᱱ ᱫᱚ ᱑᱘᱕᱔ ᱥᱮᱨᱢᱟ ᱨᱮ ᱠᱚᱞᱭᱟᱱ ᱫᱷᱟᱹᱨᱤᱡ ᱟᱨ ᱚᱱᱟ ᱛᱟᱭᱚᱢ ᱑᱘᱕᱖ ᱥᱮᱨᱢᱟ ᱨᱮ ᱯᱟᱪᱮ ᱜᱷᱟᱴ ᱫᱷᱟᱨᱮ ᱨᱮ ᱯᱚᱞᱟᱥᱫᱟᱨᱤ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱮᱛᱚᱢ–ᱥᱟᱢᱟᱝ ᱥᱮᱫ ᱠᱷᱳᱯᱳᱞᱤ ᱫᱷᱟᱹᱨᱤᱡ ᱛᱮ ᱵᱟᱲᱦᱟᱣ ᱞᱮᱱᱟ ᱛᱟᱦᱮᱸᱫ ᱾ ᱡᱚᱠᱷᱚᱱ ᱵᱳᱦᱚᱨ ᱜᱷᱟᱴ ᱨᱮ ᱵᱮᱱᱟᱣ ᱠᱟᱹᱢᱤ ᱪᱟᱞᱟᱜ ᱠᱟᱱ ᱚᱠᱛᱚ ᱨᱮ, GIPR ᱫᱚ ᱑᱘᱕᱘ ᱥᱟᱞᱮ ᱨᱮ ᱠᱷᱟᱱᱰᱚᱞᱟ–ᱯᱩᱱᱮ ᱴᱨᱟᱠ ᱦᱚᱲ ᱠᱚ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱮᱦᱚᱵ ᱠᱮᱫᱟ ᱾ ᱯᱚᱞᱟᱥᱫᱟᱨᱤ ᱫᱚ ᱠᱷᱟᱱᱰᱟᱞᱟ ᱠᱷᱚᱱ ᱡᱚᱲᱟᱣ ᱟᱠᱟᱱ ᱵᱳᱦᱚᱨ ᱜᱷᱟᱴ ᱫᱚ ᱑᱘᱖᱒ ᱥᱮᱨᱢᱟ ᱨᱮ ᱯᱩᱨᱟᱹᱣ ᱞᱮᱱᱟ, ᱡᱟᱦᱟᱸ ᱫᱚ ᱢᱩᱢᱵᱟᱭ ᱟᱨ ᱯᱩᱱᱮ ᱡᱚᱲᱟᱣ ᱮᱱᱟ ᱾

ᱢᱩᱢᱵᱟᱭ–ᱪᱮᱱᱱᱟᱭ ᱞᱟᱭᱤᱱ ᱨᱮᱱᱟᱜ ᱯᱩᱱᱮ–ᱨᱟᱭᱪᱩᱨ ᱥᱮᱠᱴᱚᱨ ᱫᱚ ᱛᱷᱚᱠ ᱦᱟᱹᱴᱤᱧ ᱨᱮ ᱮᱦᱚᱵ ᱞᱮᱱᱟ: ᱯᱩᱱᱮ ᱠᱷᱚᱱ ᱵᱟᱨᱥᱤ ᱨᱳᱰ ᱫᱷᱟᱹᱨᱤᱡ ᱨᱮᱱᱟᱜ ᱦᱟᱹᱴᱤᱧ ᱫᱚ ᱑᱘᱕᱙ ᱥᱮᱨᱢᱟ ᱨᱮ ᱮᱦᱚᱵ ᱞᱮᱱᱟ, ᱵᱟᱨᱥᱤ ᱨᱳᱰ ᱠᱷᱚᱱ ᱢᱳᱦᱳᱞ ᱫᱷᱟᱹᱨᱤᱡ ᱑᱘᱖᱐ ᱥᱮᱨᱢᱟ ᱨᱮ ᱟᱨ ᱢᱳᱦᱳᱞ ᱠᱷᱚᱱ ᱥᱳᱞᱟᱯᱩᱨ ᱫᱷᱟᱹᱨᱤᱡ ᱦᱚᱸ ᱑᱘᱖᱐ ᱥᱮᱨᱢᱟ ᱨᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱑᱘᱖᱕ ᱥᱮᱨᱢᱟ ᱨᱮ ᱥᱳᱞᱟᱯᱩᱨ ᱠᱷᱚᱱ ᱮᱛᱚᱢ ᱥᱮᱫ ᱞᱟᱭᱤᱱ ᱨᱮᱱᱟᱜ ᱠᱟᱹᱢᱤ ᱮᱛᱚᱦᱚᱵ ᱞᱮᱱᱟ ᱟᱨ ᱑᱘᱗᱑ ᱥᱮᱨᱢᱟ ᱨᱮ ᱱᱚᱣᱟ ᱞᱟᱭᱤᱱ ᱨᱟᱭᱪᱩᱨ ᱫᱷᱟᱹᱨᱤᱡ ᱛᱮ ᱵᱟᱲᱦᱟᱣ ᱞᱮᱱᱟ ।

ᱢᱤᱴᱚᱨ-ᱜᱮᱡᱽ ᱥᱳᱞᱚᱯᱩᱨ-ᱦᱩᱵᱽᱞᱤ ᱞᱟᱭᱤᱱ ᱫᱚ ᱛᱷᱚᱠ ᱨᱮ ᱮᱛᱚᱦᱚᱵ ᱟᱠᱟᱱᱟ ᱾ ᱜᱚᱰᱚᱜᱽ–ᱦᱳᱴᱜᱤ ᱠᱷᱚᱱ ᱫᱚ ᱑᱘᱘᱔ ᱥᱮᱨᱢᱟ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱒᱐᱐᱘ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱣᱟ ᱞᱟᱭᱤᱱ ᱫᱚ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱮᱱᱟ ᱾

ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱑᱙ ᱟᱱᱟᱜ ᱡᱚᱛᱚ ᱠᱷᱚᱱ ᱯᱷᱩᱨᱪᱟᱹ ᱥᱴᱮᱥᱚᱱ ᱠᱟᱱᱟ (᱒᱐᱑᱙ ᱫᱷᱟᱹᱨᱤᱡ) ᱟᱨ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱕᱐᱐ ᱢᱩᱬᱩᱛ ᱥᱴᱮᱥᱚᱱ ᱢᱩᱸᱫᱽ ᱨᱮ ᱮ-᱑ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱥᱤᱧᱚᱛ ᱨᱮ ᱨᱮᱞᱣᱮ ᱤᱞᱮᱠᱴᱨᱤᱠᱮᱥᱚᱱ ᱫᱚ ᱓ ᱯᱷᱮᱵᱽᱨᱩᱣᱟᱨᱤ ᱑᱙᱒᱕ ᱥᱟᱞᱮ ᱨᱮ ᱜᱨᱮᱴ ᱤᱱᱰᱤᱭᱟᱱ ᱯᱮᱱᱤᱱᱥᱩᱞᱟ ᱨᱮᱞᱣᱮ (GIPR) ᱦᱚᱛᱮᱛᱮ ᱵᱚᱢᱵᱮ ᱵᱷᱤᱠᱴᱚᱨᱤᱭᱟ ᱴᱟᱨᱢᱤᱱᱟᱥ ᱟᱨ ᱠᱩᱨᱞᱟ ᱛᱟᱞᱟ ᱨᱮ ᱯᱩᱭᱞᱩ ᱤᱞᱮᱠᱴᱨᱤᱠ ᱴᱨᱮᱱ ᱥᱟᱶᱛᱮ ᱑.᱕ ᱠᱮ.ᱵᱤ. ᱰᱤ.ᱥᱤ. ᱨᱮ ᱮᱦᱚᱵ ᱞᱮᱱᱟ ᱾ ᱠᱚᱞᱭᱟᱱ-ᱯᱩᱱᱮ ᱠᱷᱚᱸᱰ ᱫᱚ ᱑᱙᱓᱐ ᱥᱮᱨᱢᱟ ᱨᱮ ᱑.᱕ ᱠᱤ.ᱵᱤ. ᱰᱤ.ᱥᱤ. ᱚᱵᱷᱟᱨ ᱦᱮᱰ ᱥᱤᱥᱴᱮᱢ ᱥᱟᱶ ᱛᱮ ᱤᱞᱮᱠᱴᱨᱤᱠᱯᱷᱤᱰ ᱛᱮᱭᱟᱨ ᱞᱮᱱᱟ ᱾ ᱒᱐᱑᱕ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱣᱟ ᱠᱷᱚᱸᱰ ᱠᱚᱫᱚ ᱑.᱕ ᱠᱮ.ᱵᱷᱤ. ᱰᱤ.ᱥᱤ. ᱠᱷᱚᱱ ᱒᱕ ᱠᱮ.ᱵᱷᱤ. ᱮᱥᱤ ᱨᱮ ᱠᱚ ᱵᱚᱫᱚᱞ ᱠᱮᱫᱟ ।

ᱯᱩᱱᱮ-ᱫᱟᱣᱩᱱᱰ ᱠᱷᱚᱸᱰ ᱥᱟᱶᱛᱮ ᱫᱟᱣᱩᱱᱰ-ᱵᱷᱤᱜᱽᱣᱟᱱ ᱠᱷᱚᱸᱰ ᱫᱚ ᱒᱐᱑᱗ ᱥᱮᱨᱢᱟ ᱨᱮ ᱤᱞᱮᱠᱴᱨᱤᱠᱯᱷᱤᱰ ᱞᱮᱱᱟ ᱾ ᱵᱷᱤᱜᱽᱣᱟᱱ-ᱠᱟᱞᱵᱩᱨᱜᱤ ᱠᱷᱚᱸᱰ ᱨᱮᱱᱟᱜ ᱤᱞᱮᱠᱴᱨᱤᱠᱮᱥᱚᱱ ᱯᱨᱚᱜᱨᱮᱥ ᱨᱮ ᱢᱮᱱᱟᱜᱼᱟ ᱟᱨ ᱢᱟᱨᱪ ᱒᱐᱒᱑ ᱨᱮ ᱯᱩᱨᱟᱹᱣ ᱦᱩᱭᱩᱜᱼᱟ ᱾

ᱯᱟᱥᱮᱡᱟᱨ ᱦᱮᱡ ᱥᱮᱱ
ᱥᱳᱞᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱩᱬᱩᱛ ᱑᱐᱐ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱱᱟᱹᱢ ᱜᱮ ᱑᱒᱐,᱐᱐᱐ ᱜᱟᱱ ᱯᱟᱥᱮᱱᱡᱚᱨ ᱠᱚ ᱥᱮᱱᱚᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Solapurmajha Online Local Directory 

ᱛᱷᱚᱠ:ᱥᱳᱞᱟᱯᱩᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱥᱳᱞᱟᱯᱩᱨ ᱨᱮᱞᱣᱮ ᱦᱟᱹᱴᱤᱧ